|  |  |  |  |  |
| --- | --- | --- | --- | --- |
| Razred: 2. | Predmet: GUM | Ura: | Datum: | Učitelj: |
| **Sklop: POLETJE** | | | | |
| **Učna enota:** Poslušanje:GLASBA ZA RAZLIČNA RAZPOLOŽENJA | | | | |
| **Cilji:**   * Z besedami izrazijo občutja ob poslušanju skladb z različnimi značaji. * Likovno izrazijo občutja ob poslušanju posameznih skladb. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna | | | | |
| **Učni pripomočki/sredstva:** zvezek GUM, GLASBENI POSNETKI:  Johann Strauss: Glasovi pomladi  Wolfgang Amadeus Mozart: Requiem v D molu, Lacrimosa dies illa  Carl Orff: Carmina burana  Camille Saint Saens: Labod iz Živalskega karnevala  Peter Iljič Čajkovski: Ples sladkorne vile iz baleta Hrastač | | | | |
| **IZVEDBA UČNE URE** | | | | |
| * *Uvodni del*   Zapojemo nekaj pesmi, npr. Ob bistrem potoku je mlin, Huda mravljica, Enkrat je bil en škrat, Pika Nogavička   * *Poslušanje: Glasba za različna razpoloženja* * Vodimo pogovor o različnih značajih glasbe, npr.   Kadar smo žalostni, ne poslušamo veselih pesmi in si jih ne požvižgavamo; kadar smo veseli, ne poslušamo žalostnih pesmi, raje si kako veselo zapojemo. Katere pesmi si pojemo, kadar smo veseli? In kadar smo žalostni? Smo rajši tiho?  Skladatelji so z neko skladbo hoteli opisati razpoloženje, morda so ji dali tudi tak naslov. Ko jo poslušamo, to občutimo. Vesela skladba nas poživi, spravi v dobro voljo. Žalostna skladba pa nas sili k premišljevanju, ob njej se umirimo.  Lahko se pogovorimo o glasbi v pravljicah. Če zgodba govori o palčkih, bo skladba opisovala lahkotnost palčkov, če se bliža kaka čarovnica, bo glasba strašljiva, glasba za princese je ljubka ...   * Poslušali bomo 4 odlomke različnih skladb. V zvezek GUM prilepijo DL – GLASBA ZA RAZLIČNA RAZPOLOŽENJA. Med poslušanjem dopolnjujejo delovni list – narišejo razpoloženje na obrazih, ki ga občutijo med poslušanjem. * Po poslušanju se pogovorimo o občutjih, ki jih v nas obuja glasba:  1. skladba: *Glasovi pomlad*  *–* plesna, vesela, radoživa ... 2. skladba: *Lacrimosa dies illa* – žalostna, čuteča ... 3. skladba: *Carmina burana –* strašna, mogočna ... 4. skladba: *Ples sladkorne vile –* skrivnostna, vilinska, pravljična, ljubka, očarljiva   *Opomba:* Prva skladba opisuje veselje ob pomladi; druga je maša za umrle (Mozart jo je pisal, ko je bil na smrtni postelji); tretja govori o Fortuni, vladarici sveta; četrta je iz baleta Hrestač in pripoveduje o doživetju mišjega kralja v svetu slaščic. | | | | |